इस्लामाबाद। पाकिस्तान आम चुनाव में शानदार जीत हासिल करने वाले इमरान खान की जीत के पीछे आधुनिक तकनीक का बड़ा योगदान था।वहां की विपक्षी पार्टियों भले ही दावा करें कि चुनाव में इमरान खान की जीत के पीछे देश की शक्तिशाली सेना का हाथ था। जबकि हकीकत यह है कि एक फोन ऐप और 5 करोड़ वोटर्स का डेटाबेस इमरान खान के सफल चुनावी अभियान का सबसे बड़ा हथियार था। खान की पाकिस्तान तहरीक-ए-इंसाफ (पीटीआई) ने कैसे डेटाबेस और उससे जुड़े ऐप का इस्तेमाल किया, यह पाकिस्तान में बड़ी पार्टियों द्वारा चुनावी अभियान के लिए अपनाए जाने वाले तरीकों में आए बदलाव को दिखाता है।